
PRANEŠIMAS ŽINIASKLAIDAI
2026 m. Spalio 26 d.
„Luminor“ bankas informuoja apie darbo laiko pokyčius Vėlinių laikotarpiu
Artėjant Vėlinių laikotarpiui, „Luminor“ informuoja klientus apie pakitusį klientų konsultavimo centrų ir skambučių centro darbo laiką spalio 31 bei lapkričio 1 dienomis.
Spalio 31 d., šeštadienį, Šiaulių prekybos centre „Akropolis“ įsikūręs „Luminor“ klientų konsultavimo centras dirbs įprastu laiku – nuo 10 iki 21 val. Kituose miestuose veikiantys banko klientų konsultavimo centrai darbą baigs valanda anksčiau nei įprastai, o skambučių centras klientus aptarnaus nuo 9 iki 16 val.
Lapkričio 1–2 dienomis, sekmadienį ir pirmadienį, dauguma „Luminor“ klientų konsultavimo centrų nedirbs. Išimtis – Šiaulių „Akropolyje“ įsikūręs padalinys, kuris abi dienas klientus aptarnaus įprastu darbo laiku. Skambučių centras šiomis dienomis taip pat nedirbs.
Prireikus užblokuoti mokėjimo kortelę banko nedarbo metu, tai galima padaryti paskambinus telefonu +370 5 239 3444.
Pervedimai banko viduje ir momentiniai mokėjimai tarp bankų bus vykdomi įprasta tvarka – visą parą. Tačiau lapkričio 2 d. nebus vykdomi įprasti mokėjimai eurais (SEPA) ir kitomis valiutomis į Lietuvoje ar užsienyje veikiančius bankus.
Planuojantiems atlikti tokius mokėjimus rekomenduojama tai padaryti iki spalio 30 d. 16 val. Vėliau pateikti mokėjimo nurodymai bus įvykdyti artimiausią darbo dieną – lapkričio 3-iąją.
Apie „Luminor“:
„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite čia.

Daugiau informacijos:
Birutė Eimontaitė
„Luminor“ komunikacijos vadovė
Tel.: +370 684 28342
El. p.: birute.eimontaite@luminorgroup.com

